একদম দরিদ্র ছিলেন। সেখান থেকে ঐশ্বর্য আর প্রাচুর্যের শিখরে পৌঁছোছেন। তবে সেই যাত্রাপথটা মোটেই মসৃণ ছিল না। চড়াই উতরাইয়ে সওয়ারি হয়েই খালি পৌঁছেছিলেন একদম খ্যাতির তুঙ্গে।
অখ্যাতি থেকে খ্যাতির মধ্যগগনে পৌঁছনোর মাঝেই অনেক কীর্তি করতে হয়েছিল গ্রেট খালিকে। বুধবার ভাগলপুরে একটি জিমের উদ্বোধনে এসেছিলেন খালি। সেখানেই নিজের অনেক গোপন কথা প্রকাশ্যে জানালেন তিনি।

আমেরিকায় গিয়ে অর্থের তাগিদে ‘কিসক্যাম’ নামক অনুষ্ঠানে অংশ নিয়েছিলেন। সেই অনুষ্ঠানের নিয়ম অনুযায়ী দর্শকাসনের কোনও এক মহিলা কিংবা স্বল্পবসনা প্রতিযোগিনীদের ধরে চুমু খেতে হত রিংয়ের এই ভারতীয় সম্রাটকে।
আরও পড়ুন
আজ টাকার কুমির। একদিন পাঁচ টাকার জন্য খালি যা করেছিলেন, তা চোখে জল আনবে
আর কত নোংরা হবে ডব্লিউডব্লিউই? এবার মহিলার পোশাকই খুলে নিল! দেখুন ভিডিও...
 
এমন অনুষ্ঠানের জন্য প্রকাশ্যেই অসন্তোষ জানিয়েছিলেন খালির স্ত্রী। তিনি আমেরিকা থেকে দেশে ফিরতে বলেছিলেন খালিকে।

নিজের কষ্টের দিনগুলো কেমন ছিল জানিয়েছেন খালি। ১৯৯৪ সালে পঞ্জাব পুলিশে যখন চাকরি পান খালি ওরফে দিলীপ সিংহ রানা, তখন সতীর্থদের তিনি প্রত্যহ সকালে শরীরচর্চা করতে দেখতেন। তাঁরাই খালিকে বোঝায় ভালো শরীরের অধিকারী হলে প্রমোশন পেতে সুবিধে হবে। তার পরেই শরীরচর্চায় আগ্রহ জন্মায় তাঁর।

২০০০ সালে যখন মার্কিন যুক্তরাষ্ট্রের যান খালি, তখন তাঁর পকেট ছিল গড়ের মাঠ। সেখানকার জিমেই প্রথম ভারত্তোলনের নিত্যনতুন যন্ত্র দেখেন। তাঁর স্বপ্নে তখন থেকেই ডব্লিউডব্লিউই’র মঞ্চে নামার আগ্রহ জন্মায়। এর পর তিনি ২০০৩ অবধি জাপানে তার প্রস্তুতি নেন। সেখানে যে রিংয়ে অনুশীলন করতেন, সেখানেই রাতে ঘুমোতেন তিনি।
তার পর? পুরোটাই ইতিহাস। আমেরিকায় ফিরে এরপরেই শুরু হয় খ্যাতির চূড়ায় ওঠার পর্ব। জনপ্রিয়তার তুঙ্গে ওঠার পরে হলিউড, বলিউড মিলিয়ে ছ’টা ছবিতেও অভিনয় করে ফেলেছেন। গ্রেট খালির স্ত্রীর নাম হরমিন্দর কউর। ২০১৪ সালে তাঁদের একমাত্র কন্যা জন্মায় মার্কিন মুলুকেই।